kardosdrur/scandi-wiki huggingface dataset:
Karsten Kørelærer

Karsten Kørelærer er en fiktiv figur, der optrådte i de succesfulde Sonofon-reklamefilm i starten af 2000-tallet og i folkekomedien Polle Fiction fra 2002. Han bliver spillet af skuespilleren Søren Malling.

Om Karsten 
Karsten er en pervers og grovgusten stodder (til at starte med) i slutningen af 30'erne, der bor i landsbyen Snave på Fyn. Han er veltrænet, men en smule tyk, går med briller og lider af astma. Han tager imod sex for kørelektioner af landsbyens unge piger. 

Til at starte med er Karstens ærkefjende den enfoldige ungkarl Polle. Men deres fjendskab udvikler sig til et venskab, hvor de bliver bedste venner, efter Polle har givet Karsten en ordentlig lærestreg, der får ham til at tænke om Polle på en ny måde. Sammen starter de en Sonofonbutik i Snave, hvor de begge er butiksbestyrere og mobilfunktionskonsulenter. Efter de to slår sig sammen, stopper de to ballademagere Heino og Jøgge langsomt med at drille Polle, eftersom han har fået sig en stærk beskytter.

Sprog 
Karsten taler en form for sydfynsk bondesprog sammen med sine bekendte i landsbyen. De bruger udtryk som sms-beskeder i en ungdomsklub, som "total i orden", "utidig", "olympisk" og "rent fakta".

Fiktive personer fra Danmark
Anette Dina Sørensen

Anette Dina Sørensen (født 1962), Cand. mag. i Historie og Kønsstudier. Dansk kønsforsker, der siden sine første studieår gjorde sig gældende i den danske køns- og ligestillingsdebat inspireret af den franske filosof Michel Foucault og den poststrukturalistiske tænkning fra især USA bl.a teoretikere som Judith Butler. Som studerende medvirkede hun at oprettelsen af Netværk for Mandeforskning i Danmark samt Nordisk netværk for Maskulinitetsstudier. I starten af det nye årtusinde blev hun en af de oftest hørte stemmer i debatten om pornografiens massekulturelle mainstreaming, hvor hun i talrige artikler og publikationer skrev om problemerne med pornoficeringen af massekulturen som en følge af den kommunikationsteknologiske udvikling i starten af det 21. årh.

Hendes tese er, at seksuelle elementer i vor tids massekultur bliver farvet af pornografiens stereotype kønsrepræsentationer og visuelle formsprog og og derfor får betydning for seksualitetskulturen mere bredt i samfundet.

Hun var adjunkt på Videnscenter for ligestilling - det senere Center for Ligestillingsforskning v. Roskilde Universitetscenter, og fra 2004 - 2006 forskningsleder på det nordiske forskningsprojektet Unge, køn og pornografi i Norden ved Oslo Universitet. Fra 2009-2012 var hun hovedredaktør og projektleder på digitaliseringen af Nordisk kvindelitteraturhistorie. Herefter direktør i kommunikationsfirmaet A/D Kommunikation.

Parallelt med sin forskningskarriere har hun arbejdet med kulturjournalistik og formidling og været tilknyttet forskellige danske dagblad som fag- og skønlitterær anmelder. I midten af 1990'erne Dagbladet Information. Fra 1999-2014 Politiken.

Bibliografi 
 Anette Dina Sørensen & Sarah Højgaard Cawood (red): Ej blot til lyst – pornografi i et ligestillingsperspektiv (2002)
 Anette Dina Sørensen: Pornografi ad bagdøren (i Ungdomsforskning nr. 2, 2002)
 Anette Dina Sørensen: "Porn chic": Køn og mainstreaming af pornografi i massekulturen (i Perspektiver på ungdom & krop, 2003)
 Anette Dina Sørensen: Længe leve frisindet? (i Ekko nr. 24, 2004)
 Anette Dina Sørensen & Sarah Højgaard Cawood: Pornoens legalisering: Seksualitetens befrielse og kvindens seksuelle frigørelse? (i 1968: dengang og nu, 2004)
 Anette Dina Sørensen: Køn, massekultur og pornografi (2005)
 Anette Dina Sørensen & Susanne V. Knudsen: Unge, køn og pornografi i Norden (2006)

Eksterne henvisninger 
 Ej blot til lyst på DPS 
 Ej blot til lyst på Seksualpolitik.dk
 Køn, massekultur og pornografi på Seksualpolitik.dk

Sexologi
Pornografi
Feminister fra Danmark
Robert for årets score

Robertprisen for årets musik (tidligere Robertprisen for årets musik) er en filmpris, der uddeles ved den årlige Robertfest af Danmarks Film Akademi. Prisen er blevet uddelt siden 1984.

Prismodtagere

1980'erne 
 1984 – Leif Sylvester Petersen for Rocking Silver
 1985 – Kim Larsen for Midt om natten
 1986 – Kasper Winding for De flyvende djævle
 1987 – Anne Linnet for Barndommens gade
 1989 – Jacob Groth for Guldregn

1990'erne 
 1990 – Thomas Koppel for Lykken er en underlig fisk
 1991 – Fini Høstrup for Springflod
 1992 – Joachim Holbek for Europa
 1993 – Joachim Holbek og Billy Cross for Russian Pizza Blues
 1994 – Anders Koppel og Hans-Henrik Ley for Jungledyret
 1995 – Joachim Holbek for Riget
 1996 – Anders Koppel for Menneskedyret
 1997 – Nikolaj Egelund for De største helte
 1998 – Nikolaj Egelund og Poul-Kristian for Let's get lost
 1999 – Joakim Holbek for Lysets hjerte

2000'erne 
 2000 – Søren Hyldgaard og Jesper Winge Leisner for Den eneste ene
 2001 – Björk og Mark Bell for Dancer in the Dark
 2002 –  Tim Stahl og  John Guldberg for Flyvende farmor
 2003 – Halfdan E for Okay
 2004 – Halfdan E for Arven
 2005 – Bossy Bo for Terkel i knibe
 2006 – Halfdan E for Drabet
 2007 – Jeppe Kaas og Mikael Simpson for Rene hjerter
 2008 – Karsten Fundal for Kunsten at græde i kor
 2009 – Jacob Groth for To verdener og Jeppe Kaas for Kandidaten

2010'erne 
 2010 – Tina Dickow for Oldboys
 2011 – Thomas Blachman og Kristian Eidnes Andersen for Submarino
 2012 – Sune Martin for Dirch
 2013 – Gabriel Yared og Cyrille Aufort for En kongelig affære
 2014 – Cliff Martinez for Only God Forgives
 2015 – Tina Dickow og Marie Fisker for En du elsker
 2016 – Jeppe Kaas for Skammerens datter
 2017 – Cliff Martinez for The Neon Demon
 2018 – Jens Ole Wowk McCoy for Underverden
 2019 – Av Av Av for Brakland

Referencer
Jesper Juul (forfatter)

Jesper Juul (født 18. april 1948, død 25 juli 2019) var en dansk familieterapeut, forfatter og debattør.

Juul var en internationalt kendt og respekteret formidler inden for børneopdragelse, og ikke mindst hans bog Dit kompetente barn (1995) fik stor indflydelse på området. Han var inspireret af den amerikanske børnepsykiater Walter Kempler og bar medgrundlægger af det danske Kemplerinstitut i Odder.

Bibliografi 
 Kunsten at sige nej – med god samvittighed! Forlaget Apostrof (Kbh. 2006)
 Livet i familien. De vigtigste værdier i samliv og børneopdragelse (Forlaget Apostrof, Kbh. 2004)
 FAMILIER MED KRONISK SYGE BØRN (Apostrof 2004)
 Pædagogisk relationskompetence. Fra lydighed til ansvarlighed (Kbh. 2002)
 SMIL! VI SKAL SPISE. Børnefamiliens måltider (Kbh. 2000)
 Her er jeg! Hvem er du? Om nærhed, respekt og grænser mellem voksne og børn (København 1998)
 Dit kompetente barn – på vej mod et nyt værdigrundlag for familien (Kbh. 1995)
 Et æble til læreren. Folkeskolens oversete dimension (Kbh. 1993)
 Familierådgivning – perspektiv og proces (Kbh. 1992 – 2. udg.: Kbh. 1995)
 Familien – det primære sundhedssystem (Odder 1989)

Referencer

Eksterne henvisninger 
 Jesper Juul
 Dansk Familieterapeutisk Institut

Faglitterære forfattere fra Danmark
Personer i Kraks Blå Bog (afdøde)
Dansksprogede forfattere fra Danmark
Psykoterapeuter
Bent Hougaard

Bent Hougaard er en dansk psykolog og forfatter. Han er angiveligt manden, der fandt på udtrykket "Curlingbørn".

Bibliografi 
 Curling-forældre & Service-børn – Debat om vort nye børnesyn (Hougaards Forlag, 2000)
 Pisken eller guleroden? Om kunsten at opdrage børn fra 2 til 7 år (Hougaards Forlag 1993, revideret i 2002)
 Hjemme er bedst? (Hougaards Forlag, 1989)
 Der er en heks i enhver mor, Sammen med Lisa Hougaard (Gyldendals Forlag, 1986)
 Redskab eller Våben? Om domstolenes brug af børnepsykologiske og børnepsykiatriske erklæringer, Sammen med Jens Bang (Nyt Juridisk Forlag, 1997)
 Tænk, før du taler! Praktisk grundbog i kommunikation for lærere & pædagoger (Hougaards Forlag, 2003)
 Teamledelse i Daginstitutioner (Hougaards Forlag, 1994)
 Social forvaltning – social forkalkning (Hougaards Forlag, 1990)

Eksterne henvisninger 
 Bent Hougaard – Officiel hjemmeside 

Psykologer fra Danmark
Faglitterære forfattere fra Danmark
Dansksprogede forfattere fra Danmark
Horst-Wessel-Lied

"Horst-Wessel-Lied" eller med originaltitlen "Die Fahne Hoch" var en sang som nazisterne brugte officielt fra 1930-1945.

I 1914 udgav det socialistiske musikforlag Josef Günter i Dresden en samling sange med titlen Arbejder-, Friheds- og Kampsange. Deri forekom en sang Die Fahne Hoch: Die Fahnen hoch, die Reihen fest geschlossen, Rotfront marschiert.... Melodien var kendt, så Horst Wessels sang er en lejlighedssang til en eksisterende melodi.

Sangen er skrevet af SA-Sturmführer Horst Wessel i 1927. Han blev skudt af kommunisten Albrecht Höhler i februar 1930. Joseph Goebbels gjorde  Wessel til martyr i nazi-bevægelsen. Sangen blev første gang sunget til Horst Wessels begravelse og blev flittigt brugt til nazistiske møder og marcher i gaderne. 

Da Adolf Hitler blev kansler i 1933, blev sangen ved lov gjort til nationalsang sammen med "Deutschlandlied". Det krævedes ved afsyngningen af 1. og 4. vers, at man løftede armen til Hitler-hilsen. I slutningen af filmen Viljens Triumf fra 1935 synger nazilederne sangen.

Efter det 3. riges undergang i 1945 blev Horst Wessel-sangen forbudt. Tekst og melodi har siden været forbudt i Tyskland og Østrig undtagen til undervisningsbrug. Det medførte i 2011 politiundersøgelse mod Amazon.com og Apple Inc., fordi de udbød sangen til salg på websiderne. De standsede salget.

Eksterne henvisninger  
 Tekst og musik

Sange fra 1927
Kokarde

En kokarde er et cirkulært eller ovalt mærke, der som regel bæres på en hat eller kasket. Kokarder har farver med særlig symbolik, typisk nationalfarverne.

Historisk er kokarden et uniformselement fra det syttende og attende århundrede – man viste loyalitet eller tilhørsforhold med en kokarde på hatten, på tøjet eller i håret. Med nationalstaternes frembrud blev det almindeligt at benytte kokarder i flagets farver – en praksis, der ligner nogle nationalitetsmærkerne på militærfly.

Hovedbeklædning
Morten Resen

Morten Resen (født 13. september 1978), er en dansk tv-vært på TV 2 og har siden starten af 2007 været vært på Go' Morgen Danmark.

Resen blev sproglig student fra Helsinge Gymnasium i 1997 og tog derefter en Diplomuddannelse i Analytisk Journalistik fra Danmarks Journalisthøjskole og Syddansk Universitet.

Han startede som 19-årig på P3 og lavede her mange forskellige programmer samt enkelte programmer til DR. Bl.a.:
 Katapult (P3)
 Strax (P3)
 Børneradio (P3)
 Mig og Morten Resen (P3)
 Verdens Bedste Formiddag (P3)
 Endelig fredag (DR1)
 DRs store juleshow (DR1).

Har også lavet partilederrunde og samtaleprogrammer med bl.a. Anders Fogh Rasmussen, Mads Mikkelsen og Anja Andersen.

Fra 2007 var han vært på Go' Morgen Danmark.

I 2012 var Resen vært i tv-programmet Voice - Danmarks største stemme på TV 2.

Referencer

Eksterne henvisninger 
 Go' morgen Danmarks hjemmeside 

Studieværter fra Danmark
Ansatte ved TV 2
Torsken

Torsken (samisk: Doaskku gielda) er en tidligere kommune der lå på øen Senja i Troms. Ved kommunereformen i Norge 2020 blev den sammen med de andre kommuner på Senja, Berg, Lenvik og Tranøy samlet til kommunen Senja. Administrationscentrum i kommunen var Gryllefjord. Torsken kommune grænsede i nord og øst til Berg.

Torsken 
Fiskerlejet Torsken (188 indbyggere, 2006) er bygden og fjorden som kommunen havde sit navn fra, efter en fjeldformation som tidligere lidt lignede en torsk. Nu er dele af den skredet ned.

Den fiskerige fjord har til alle tider givet et godt erhvervsgrundlag for de lokale, og trukket mange tilrejsende fiskere til. Der er nu også fiskeopdræt (laks og ørred), lakseslagteri, forarbejdningsvirksomheder som forarbejder sild og hvidfisk, og isoporkassefabrik som leverer til et stort område i Midt-Troms.

Navnets udvikling 
1306: «Thoskar»; 1490: «Toskana»; 1567: «Thoskenn»; 1661: «Torschen»; 1865: «Thorsken»

Torsken Kirke 
Kirken i Torsken har en speciel historie. Meget tyder på at der først fandtes en fiskerkirke her, rejst af bygdefolk og fiskere en gang i middelalderen. Senere blev der opført en kirke som stod nær den nuværende kirkebygning. Denne blev nedrevet og genrejst i 1784. Her findes mange klenodier fra 1400-tallet og frem mod vor tid. Præsterækken har bestået af mange personligheder som har sat sit præg på omgivelsene. Mest kendt er Svend Pellar, som skulle være uddannet i Wittenberg, Peter Ursin, som havde mange beskrivelser på vers fra den tid han praktiserede, – og ikke mindst Ingrid Bjerkås, landets første kvindelige præst.

Eksterne henvisninger 

 Torsken - tidligere kommune fra snl.no
 Kirken i Torsken 

Kommuner i Troms
Senja
Troms og Finnmarks geografi
Tidligere kommuner i Norge
Almindelig katost

 
Almindelig katost (Malva sylvestris) er en 40-100 cm høj urt, der vokser langs veje og ved bebyggelse. Frugterne er delfrugter , hvor delene ligner små camembert-trekanter, deraf navnet "katost".

Beskrivelse 
Almindelig katost en en flerårig urt eller toårig plante med en opret eller opstigende vækst. Det første år danner planten en flad bladroset, men næste år vokser de oprette stængler frem. De er groft hårede og lysegrønne. Bladene sidder spredt på stænglen, og de er håndfligede med grovtakket rand. Oversiden er ru på grund af de forsænkede bladribber, og den er mørkegrøn, men undersiden er noget lysere.

Blomstringen sker i juli-september, hvor man ser de store blomster sidde i bundter ved bladhjørnerne. Blomsten er regelmæssigt 5-tallig med kronblade, der er rødviolette med mørkere striber. Frugterne er delfrugter (deles i stykker som små camembert-trekanter, deraf navnet "katost").

Rodnettet er groft og dybtgående.

Højde x bredde og årlig tilvækst: 0,75 x 0,50 m (75 x 50 cm/år).

Voksested 

Planten er udbredt i Nordafrika, Mellemøsten, Lilleasien, Kaukasus, Cenralasien, Himalaya og det meste af Europa. I Danmark er den almindelig, bortset fra dele af Jylland. Den hører hjemme på tør, solåben og kalkrig bund.

I det sydvestlige Umbrien, Italien, vokser arten steder, hvor jorden er noget rig på kvælstof. Her findes den sammen med bl.a. aftenpragtstjerne, agersnerle, alm. rajgræs, tusindfryd, blød hejre, dunet vejbred, jernurtsalvie, kornvalmue, krogsneglebælg, opret hønsetarm, pilebladet bynke, skovhundegræs, skæghavre, spæd markarve, storkronet ærenpris og Vulpia ciliata (en art af væselhale)

Indholdsstoffer 
Planten indeholder slimstoffer, anthocyaner og tanniner.

Referencer

Litteratur 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Haveplanter
Katost
DR (flertydig)

DR eller Dr. har flere betydninger:

 DR – Danmarks statsradio- og tv-station
 Danmarks Runeindskrifter – standardværk fra 1941-42 over danske runesten og -indskrifter
 Deutsche Reichsbahn-Gesellschaft – et tidligere jernbaneselskab i Tyskland (1920–1945)
 Deutsche Reichsbahn (DDR) – et tidligere jernbaneselskab i Tyskland (1949–1994)
 Doktor (titel) – en person der har opnået en doktorgrad
 Dominikanske Republik – et land på den østlige del af den Caribiske ø Hispaniola
 Læge – en person som har studeret medicin
WindowMaster

WindowMaster A/S er en cleantech virksomhed som leverer indeklimaløsninger til primært skoler, kontorer, shoppingcentre og hospitaler.

Løsningerne består af vinduesautomatik og intelligent ventilationsstyring. Udover naturlig ventilation tilbyder virksomheden i brandventilation. I dag har virksomheden ca. 140 medarbejdere fordelt i Danmark, Tyskland, England, Schweiz, Norge og USA samt et net af certificerede partnere kloden rundt.

Ekstern henvisning 
WindowMasters hjemmeside

Fremstillingsvirksomheder i Danmark
Eratosthenes

Eratosthenes (født 276 f.Kr., død 194 f.Kr.) var en græsk astronom og matematiker, som bestemte Jordens omkreds ved måling af Solens højde i henholdsvis Alexandria og Syene på samme tidspunkt.

Han var leder af Biblioteket i Alexandria, ligesom han fandt en metode til at fastlægge primtallene, kaldet Eratosthenes' si.

Se også 

 Eratosthenes' si
 Eratosthenes (månekrater)

Matematikere fra Grækenland
Astronomer
Tonny Brogaard

Tonny Brogaard (tidligere Tonny Nielsen) (født 10. februar 1984) er en dansk fodboldspiller, hvor hans primære position på banen er som målmand.

Karriere 
Som 17-årig skrev han den 7. september 2001 en 3-årig kontrakt med Boldklubben Frem efter at have stået på Boldklubben Frem's 1. ynglinge. Han kom sidenhen til Fremad Amager, hvor han fik sin divisionsdebut for sin nye klub på Arbejdernes internationale kampdag i 2005 mod netop sin tidligere klub. En kamp, som også var en afgørende faktor for hans senere skifte til engelsk fodbold. Han var reservemålmand i 1. divisionsklubben Fremad Amager fra foråret 2004 indtil den 31. maj 2005, hvorefter han skrev under på en 2-årig kontrakt med den engelske Football League One klub Doncaster Rovers F.C., som også fik en anden dansk målmand på spillerlisten, Jan Budtz fra FC Nordsjælland. Den høje målmand (207 cm.) blev i England kendt som "The Gentle Giant". 

Han opnåede dog ikke spilletid på klubbens førstehold, hvor han havde blev skadet og efterfølgende blev tredjevalget på målmandsposten. Han opnåede dog 12 kampe på reserveholdet, hvor han kun lukkede fire mål ind. Den 1. oktober 2006 blev hans kontrakt imidlertidig ophævet og han kunne rejse transferfrit tilbage til Danmark for at spille på en deltidskontrakt hos 2. divisionsklubben Greve Fodbold for resten af år 2006. Det resulterede dog ikke i regelmæssig førsteholdsfodbold i Greve og han oplevede et forår uden megen fodbold før han i vinteren 2008 valgte at fortsætte hos Avedøre I.F.

Eksterne henvisninger 

Fodboldspillere fra Danmark
Fodboldspillere fra Doncaster Rovers F.C.
Fodboldspillere fra Boldklubben Frem
Fodboldspillere fra Greve Fodbold
Fodboldspillere fra Fremad Amager
Fodboldspillere fra Avedøre IF
I kan ikke slå os ihjel

"I kan ikke slå os ihjel" er Christianias slagsang eller signaturmelodi. Omkvædet i sangen lyder: "I kan ikke slå os ihjel/ Vi er en del af jer selv". Dette omkvæd blev skrevet i 1975 af lederen af rockgruppen Bifrost, Tom Lundén. Indspillet af Bifrost og med forsangerne Annisette, Poul Dissing og Sebastian. Der blev dannet et ad hoc kor, under navnet 'Det Internationale Sigøjnerkompagni' i 1976 til Christianiapladen. Koret bestod dels af Christianitter og bl.a af Illona og Pia fra St. Kongensgade 77. Det optrådte kun ved indspilning af nummeret.  

Sangen er skrevet om natten til den 22. november 1975 af Tom Lundén i hans lejlighed i Brumleby. Den er skrevet om natten og komponeret på guitar for ikke at genere naboerne. 
Bifrost havde nogle dage i forvejen spillet på 'Spisestedet' på Christiania og i den forbindelse oplevet politiets voldsomme kampe mod christianitter.

Sangen blev uropført af Bifrost på 'Spisestedet' den 22. november 1975 om aftenen.

Sangen har fået vid udbredelse fra SFU's sangbog til VU's sangbog og er med i Højskolesangbogen. Den er blevet brugt af mindretal overalt i samfundet som har følt sig truet eller trådt på. (Slagteriarbejdere fra lukningstruede arbejdspladser /  Finansforbundet / ved skolelukninger osv.) 

Sangen er udkommet i utallige versioner på dansk og engelsk.

Savage Rose har optrådt med sangen jævnligt siden 1976.

Referencer

Sange fra 1975
Christiania
Singler fra 2003
Bifrost
Højskolesangbogen
MBA TMO

MBA TMO (Teknologi Marked Organisation) er en executive MBA uddannelse på CBS (Copenhagen Business School). Uddannelsen, der forløber over to år, som deltidsstudium har fokus på innovativ forretningsudvikling.

Eksterne henvisninger
 CBS MBA TMO's hjemmeside

Erhvervsuddannelser
Katost

Katost (Malva) er en slægt af stauder og enårige urter, som rummer 18 arter, der er udbredt i Europa, Asien og Nordafrika. Flere af arterne er naturaliseret i Nordamerika. Det er opretvoksende planter med tyndt hårede eller helt glatte stængler og spredte, glatte og håndlappede eller snitdelte blade. Blomsterne er 5-tallige og regelmæssige. Frugterne er delfrugter.

Katost bruges tit som lægemiddel mod dårlig mave og hovedpine. Mange mener at det er bedre end hovedpinepiller.

Her omtales kun de arter, som er vildtvoksende i Danmark, eller som dyrkes her.

 Almindelig katost (Malva sylvestris)
 Liden katost (Malva pusilla)
 Moskuskatost (Malva moschata)
 Rosenkatost (Malva alcea)
 Rundbladet katost (Malva neglecta)
Nacht und Nebel

Nacht und Nebel (nat og tåge eller NN) var betegnelsen for et førerdirektiv udstedt den 7. december 1941 af Adolf Hitler. Det blev underskrevet af lederen af de tyske styrker Wilhelm Keitel og havde overskriften "Retningslinjer for forfølgelsen af strafbare gerninger mod riget eller tyske tropper i de besatte områder". Direktivet betød, at sabotører, kommunister, modstandskæmpere, besiddere af ulovlige våben og andre ildesete kunne blive sendt til Nazi-Tyskland uden deres pårørendes eller myndighedernes viden. Her kunne de forsvinde i fængsler eller KZ-lejre og blive henrettet.

Under krigen var begrebet hemmeligt i Tyskland. Tyske soldater og embedsmænd omtalte fangerne som "NN"-fanger. Først efter krigen blev omfanget kendt.
. I Richard Wagners opera Siegfried omtales Nacht und Nebel.

Krigsforbrydelser
Nazi-Tyskland
Svendborg Tekniske Gymnasium

Svendborg Tekniske Gymnasium, eller HTX Svendborg, tilbyder en HTX-uddannelse.
Afdelingen ligger i den vestlige del af Svendborg, og hører under Erhvervsgymnasiet i Svendborg, der igen er en afdeling under Svendborg Erhvervsskole & Gymnasier  – den største uddannelsesinstitution på Sydfyn.

I august 2007 flyttede Teknisk Gymnasium til nye bygninger på Skovsbovej 43 ved siden af Handelsgymnasiet.

IT på skolen 
Teknisk Gymnasium havde fra august 2000 til 2008 en ordning hvor elever kunne leje en bærbar PC til brug i undervisningen. I dag tilbyder gymnasiet ikke den ordning mere, da de fleste elever ønsker at bruge deres egen PC i undervisningen. 
Gymnasiet har gennem EFIF-samarbejdet adgang til en Officepakke med mail og kalender. 
Der anvendes og undervises i en lang række fagrelevante programmer fx i matematik, kemi og kommunikation-it. Der tilstræbes at det er forståelsen af de faglige problestillinger og ikke softwarens faciliteter der har fokus.

Internationalt 
Siden 1998 har skolen haft et samarbejde med Itasca Community College i Grand Rapids, Minnesota i USA. Samarbejdet betyder at studerende kan få lov at gennemføre nogle måneder i starten af 2. år i USA.
Under studietiden i USA er der en lærer med fra skolen, men det meste af undervisningen foregår på engelsk med amerikanske lærere.
Samarbejdet betyder også at der hvert forår kommer et hold studerende fra Itasca Community College, som så modtager undervisning på skolen.

Eksterne henvisninger 

Tekniske gymnasier i Danmark
Tekniske Gymnasium
Tekniske Gymnasium
Mig og dig (film fra 2006)

Mig og dig er en dansk dokumentarfilm/doku-komedie af Max Kestner fra 2006, om den vanskelige vej til stjernerne og om det spøjse venskab mellem Rasmus Nøhr og Morten Holm.

Medvirkende 
Rasmus Nøhr
Morten Holm
Gustav (Gus) Hansen
Mik Christensen
Nick Foss

Eksterne Henvisninger 

Dokumentarfilm fra Danmark
Danske film fra 2006
Rasmus Nøhr
Mig og dig

Flere film har fået navnet Mig og dig

 Mig og dig (film fra 1969) – dansk spillefilm, instrueret af Astrid Henning-Jensen
 Mig og dig (film fra 2006) – dokumentarfilm om Rasmus Nøhr
Satyr (musiker)

Satyr (født Sigurd Wongraven 28. november 1975) er en norsk musiker. Han er mest kendt som sanger, guitarist og bassist i det norske black metal-band Satyricon. Han var det grundlæggende medlem af bandet og har til dato udgivet 2 demoer, 6 album og en live-dvd. Derudover er han kendt i undergrunden for sit arbejde med Storm og Wongraven, og han har desuden bidraget til grupperne Darkthrone, Eibon Zyklon-B, Thorns og Black Diamond Brigade.

Eksterne henvisninger 
 

Musikere fra Norge